nahid-hub/BLUGE-bengali-wikipedia-section-title-prediction huggingface dataset:
এলএনজিকে তরল রাখার জন্য প্রয়োজন খুব নিম্ন তাপমাত্রার সংরক্ষণ। এলএনজি সংরক্ষণ ট্যাংক মাইনাস ১৬০ ডিগ্রি তাপমাত্রায় এলএনজি সংরক্ষণের জন্য ব্যবহৃত হয়। ট্যাংকগুলি সাধারণত দুই স্তর বিশিষ্ট আধার হিসেবে নির্মাণ করা হয়। বাইরের স্তরটি বিশেষ প্রকারের কংক্রিট এবং ভেতরের স্তরটি উচ্চ-নিকেল স্টিল দ্বারা তৈরি করা হয়। দুই স্তরের মাঝখানে ব্যবহার করা হয় উচ্চ ক্ষমতাসম্পন্ন তাপ প্রতিরোধক । বৃহদাকার ট্যাংকগুলি সাধারণত বেলনাকৃতির হয় এবং এদের আসপেক্ট রেশিও (উচ্চতা ও বিস্তারের অনুপাত) কম থাকে। গম্বুজাকৃতি ছাদ বানানো হয় স্টিল বা কংক্রিট দিয়ে। এলএনজি সংরক্ষণের জন্য অনেক সময় ভূগর্ভস্থ ট্যাংকও ব্যবহৃত হয়, তবে সেগুলোর নির্মাণ খরচ তুলনামূলকভাবে বেশি পড়ে।

যত কার্যকরী তাপপ্রতিরোধকই ব্যবহার করা হোক না কেন, এত কম তাপমাত্রায় ট্যাংকে সর্বদাই কিছু না কিছু তাপ ঢুকে পড়ে। এর ফলে এলএনজির বাষ্পীভবন ঘটে এবং এই বাষ্পীভূত গ্যাসকে বয়েল-অফ গ্যাস () বলা হয়। অনেক সময় এই বয়েল-অফ গ্যাসকে পুনঃতরলীকরণের মাধ্যমে ট্যাংকে ফেরত পাঠানো হয়। অন্যথায়, সরাসরি জ্বালানি হিসেবে ব্যবহার কিংবা পুড়িয়ে ফেলা হয়।

সঠিক অনুচ্ছেদ শিরোনাম কোনটি?
titleA. এলএনজি গুণমান
titleB. এলএনজি যোগান শৃঙ্খল
titleC. সংরক্ষণ
titleD. অন্যান্য সূত্র
উত্তর: titleC
ইয়াহিয়া পেত্রা কোতা ভারুতে জন্মগ্রহণ করেন। তিনি ছিলেন সুলতান ইবরাহিম পেত্রার দ্বিতীয় ছেলে।

ইয়াহিয়ার নিঃসন্তার চাচা তুঙ্কু ইসমাইল তাকে লালনপালন করেছেন। ইসমাইল পরে সুলতান হন। ইয়াহিয়াকে পেনাঙের ফ্রান্সিস লাইট স্কুলে পড়াশোনার জন্য পাঠানো হয়। এরপর তিনি ইংল্যান্ডে লেখাপড়ার উদ্দেশ্যে যান। তার চাচা সুলতান ইসমাইল ১৯৩৯ সালের ২১ জুলাই তাকে "তুঙ্কু তেমেংগং" নিযুক্ত করেছিলেন। পর তার বাবা সুলতান ইবরাহিম ১৯৪৫ সালের ৬ ফেব্রুয়ারি তাকে "তুঙ্কু বেন্দাহারা" নিযুক্ত করেন। ইয়াহিয়া ১৯৪১ থেকে ১৯৪৮ সাল পর্যন্ত কেলানতানের বিভিন্ন প্রশাসনিক দায়িত্বপালন করেছেন।

সঠিক অনুচ্ছেদ শিরোনাম কোনটি?
titleA. পরিবার
titleB. উপসম্রাট
titleC. কেলানতানের উত্তরাধিকার
titleD. প্রারম্ভিক জীবন
উত্তর: titleD
কাজিরাঙ্গা ২৬°৩০' উত্তর থেকে ২৬°৪৫' উত্তর অক্ষরেখা এবং ৯৩°০৮' পূর্ব থেকে ৯৩°৩৬' পূর্ব দ্রাঘিমারেখার মধ্যে অবস্থিত। আসামের কালিয়াবর মহকুমার নগাঁও জেলা ও বোকাখাট মহকুমার গোলাঘাট জেলা, এই দুই জেলা জুড়ে কাজিরঙ্গা জাতীয় উদ্যান বিস্তৃত। উদ্যানটির দৈর্ঘ্য পূর্ব পশ্চিমে প্রায় ৪০ কিলোমিটার (২৫ মাইল) এবং উত্তর দক্ষিণে ১৩ কিলোমিটার (৮ মাইল)। কাজিরাঙ্গার মোট আয়তন বর্তমানে ৩৭৮ বর্গকিলোমিটার (১৪৬ বর্গ মাইল)। সাম্প্রতিক বছরগুলোতে এর মোট ৫১.১৪ বর্গ কিলোমিটার (১৪৬ বর্গ মাইল) ভূমি নদীগর্ভে বিলীন হয়ে গেছে। সব মিলিয়ে মোট ৪২৯ বর্গ কিলোমিটার (১৬৬ বর্গ মাইল) এলাকা কাজিরঙ্গা জাতীয় উদ্যানের অংশ হিসেবে স্বীকৃতি পেয়েছে। পুরো এলাকাটি বন্যপ্রাণীদের নিরাপদ আবাস ও প্রজননস্থল হিসেবে ব্যবহৃত হচ্ছে। এছাড়া কাজিরাঙ্গা কার্বি আংলং পাহাড়ে বন্যপ্রাণীদের চলাচলের একটি নিরাপদ পথ হিসেবে হিসেবে বহু আগে থেকেই ব্যবহৃত হয়ে আসছে। সমুদ্রপৃষ্ঠ থেকে কাজিরাঙ্গার উচ্চতা ৪০ মিটার থেকে ৮০ মিটার পর্যন্ত। এর সর্বোচ্চ এলাকাটি হচ্ছে দক্ষিণের মিকির পাহাড়, এর উচ্চতা ১২২০ মিটার (৪০০৩ ফুট)। উদ্যানের পুরো উত্তর ও পূর্ব সীমা জুড়ে ব্রহ্মপুত্র নদ বিস্তৃত রয়েছে। আর দক্ষিণ দিক দিয়ে প্রবাহিত হচ্ছে মরা ডিফলু নদী। অন্যান্য গুরুত্বপূর্ণ নদীর মধ্যে ডিফলু ও মরা ধানসিঁড়ি নদী অন্যতম।

কাজিরাঙ্গার ভূমি উর্বর পলিমাটি দ্বারা আবৃত। শত শত বছর ধরে ব্রহ্মপুত্র নদের ভাঙনে এবং এর প্রবাহিত পলি জমে কাজিরাঙ্গার ভূমি সৃষ্টি হয়েছে। অসংখ্য চর রয়েছে এখানে। আরও রয়েছে বন্যাবাহিত বিস্তীর্ণ জলাশয়। এসব জলাশয় "বিল" নামে পরিচিত। কাজিরাঙ্গার মোট এলাকার পাঁচ শতাংশ দখল করে আছে এসব বিল। এছাড়াও কিছু উচ্চভূমি রয়েছে যেগুলোকে স্থানীয়ভাবে "চাপরি" বলা হয়। বন্যার সময় পশুপাখি এসব চাপরিতে এসে আশ্রয় নেয়। বন্যার সময়ে প্রাণীদের নিরাপত্তা নিশ্চিত করার জন্য ভারতীয় সেনাবাহিনীর সহায়তায় বহু কৃত্রিম চাপরি সৃষ্টি করা হয়েছে।

সঠিক অনুচ্ছেদ শিরোনাম কোনটি?
titleA. মানব বসতি
titleB. বনভূমি
titleC. ভূপ্রকৃতি
titleD. ভূমিরূপ
উত্তর: titleC
বিভিন্ন মানবাধিকার সংস্থা আবুধাবির মানবাধিকার লঙ্ঘনের ব্যাপারে ব্যাপক সমালোচনা করেছে। সংযুক্ত আরব আমিরাতের অন্যান্য অংশের মতো আবুধাবিতে ভিনদেশী শ্রমিকের শ্রমিকদের সঠিক মূল্যায়ন হয় না এবং সরকারি-বেসরকারি বিভিন্ন কোম্পানিগুলোর আরো উন্নতি করার সুযোগ রয়েছে।
২০০৯ সালের এপ্রিলে একটা গোপন ভিডিও ফাঁস হয় যাতে দেখা যায় ব্যবসায়ী ঈসা বিন জায়েদ আল নাহিয়ান জনৈক ব্যক্তি কে অত্যাচার করছেন এবং তার উপর দিয়ে বারবার একটি এসইউভি চালিয়ে দিচ্ছেন। এছাড়াও ঈশ্বর বিপক্ষে অন্যান্য অনেক বিদেশী নাগরিকদের সাথে দুর্ব্যবহারের অভিযোগ রয়েছে।

সঠিক অনুচ্ছেদ শিরোনাম কোনটি?
titleA. মানবাধিকার
titleB. শেখ জায়েদ মসজিদ
titleC. আবুধাবির ভূগোল
titleD. নগর পরিকল্পনা
উত্তর: titleA
বেবুধ নামক এক কোচ উপজাতি প্রধান ষোড়শ শতাব্দীতে এই দুর্গ নির্মাণ করেছিলেন বলে জনশ্রুতি আছে। তিনি একে রাজধানী করেন। বেবুধ রাজার দীঘি নামক একটি দীঘি এখানে অবস্থিত এবং এই দীঘির পাড়ে রাজপ্রাসাদ ছিল বলে ধারণা করা হয়। ঈশা খাঁ বেবুধ রাজার কাছ থেকে দুর্গটি দখল করে নেন এবং একে শক্তিশালী সামরিক ঘাঁটিতে পরিণত করেন।

সঠিক অনুচ্ছেদ শিরোনাম কোনটি?
titleA. গঠন
titleB. নির্মাণ
titleC. ঈসা খানের অধীন
titleD. পরবর্তী অবস্থা
উত্তর: titleB
"হড়কানো" হল এমন ধরনের অবস্থার পরিবর্তন, যেখানে ভূ-চ্যুতিতলের দু পাশেই স্থানান্তর সম্পন্ন হয়। ভূ-চ্যুতির "হড়কানোর চেতনা" বলতে দুপাশেই এক পাশের তুলনায় স্থানান্তরের আপেক্ষিক স্থানান্তর বোঝানো হয়ে থাকে। আনুভূমিক ও উল্লম্ব পৃথকীকরণ মাপার ক্ষেত্রে "নিক্ষেপণ" হল ভূ-চ্যুতির উল্লম্ব অংশ এবং "উত্তোলন" হল আনুভূমিক অংশ; এজন্য "উত্তোলন উপরে এবং নিক্ষেপণ বাইরে" বলা হয়ে থাকে।
হড়াকানোর ভেক্টর স্তরের অনুসারী ভাঁজ থেকে নির্ণয় করা সম্ভব। এটি ভূ-চ্যুতির দুই পাশ থেকেই দেখা যেতে পারে। উত্তোলন ও নিক্ষেপণের দিক ও বিস্তার শুধুমাত্র ভূ-চ্যুতির দুই পাশের সাধারণ মিলিত বিন্দু (ছেদনকারী বিন্দু নামে পরিচিত) থেকে পাওয়া সম্ভব। ব্যবহারিক ক্ষেত্রে, সাধারণর শুধু হড়কানোর ক্ষেত্রের দিক নির্ণয় করা যায়, উত্তোলন ও নিক্ষেপণের ভেক্টরের ক্ষেত্রে ভেক্টরের মানের নিকটবর্তী মান বের করা সম্ভব।

সঠিক অনুচ্ছেদ শিরোনাম কোনটি?
titleA. নিম্নমুখী-হড়কানো ভূ-চ্যুতি
titleB. হড়কানো, উত্তোলন, নিক্ষেপণ
titleC. বক্রভাবে হড়কানো ভূ-চ্যুতি
titleD. লিস্ট্রিক ভূ-চ্যুতি
উত্তর: titleB
বালিশ তৈরি হয় দুধ-ছানা, চিনি ও ময়দা দিয়ে। প্রথমে দুধের ছানার সঙ্গে সামান্য ময়দা মিশিয়ে মণ্ড তৈরি করা হয়। মণ্ড দিয়ে বানানো হয় বিভিন্ন সাইজের বালিশ। পরে তা ভাজা হয় চিনির গরম রসে। এর পর ঠাণ্ডা করেও চিনির রসে ডুবিয়ে রাখা হয় অনেকক্ষণ। এক সময় তা রসে টইটম্বুর হয়ে যায়। বিক্রির সময় বালিশের ওপর দেয়া হয় ক্ষীরের প্রলেপ বা দুধের মালাই। এ ছাড়াও বালিশ বানানোর প্রক্রিয়ায় কিছুটা গোপনীয়তা আছে যা ব্যবসার স্বার্থে প্রকাশ করতে চান না কারিগররা।

সঠিক অনুচ্ছেদ শিরোনাম কোনটি?
titleA. ইতিহাস
titleB. আকার ও দাম
titleC. উপকরণ
titleD. লোকজ ছড়া
উত্তর: titleC
ঋষি কাশ্যপ এবং অদিতির তেত্রিশ জন পুত্র ছিল, যার মধ্যে বারোজনকে আদিত্য (দ্বাদশ আদিত্য), এগারজনকে রুদ্র এবং আটজনকে বসু (অষ্টবসু) বলা হয়।। অদিতিকে দেবরাজ ইন্দ্র এবং অন্যান্য রাজাদের মা (মন্ডল ২.২৭) এবং সমগ্র দেবতাদের মা (মন্ডল ১.১১৩.১৯) বলে মনে করা হয়। বেদে, অদিতি হলেন দেবমাতা (আকাশের দেবতাদের মা) এবং তাঁর মহাজাগতিক শক্তিতেই সমস্ত স্বর্গীয় দেহের জন্ম হয়েছিল বলে বর্ণিত হয়েছে।তিনি প্রাথমিকভাবে যে বারোজন আদিত্যর মা তাদের নাম বিবস্বান (সূর্য (দেবতা)), অর্যমা, পুসা, ত্বষ্ট্র, সবিতা, ভগ, ধাতা, বরুণ, মিত্র, সক্র (ইন্দ্র (দেবতা)), এবং বিষ্ণু (ভগবান বিষ্ণু বামন অবতারে জন্মগ্রহণ করেছিলেন অদিতির গর্ভে) তদনুসারে, ভগবান বিষ্ণু শ্রবণা নক্ষত্রের অধীনে শ্রাবণ মাসে (হিন্দু বর্ষপঞ্জীর পঞ্চম মাস, অবনী নামেও খ্যাত) অদিতির পুত্র হিসাবে বামন অবতারে জন্মগ্রহণ করেছিলেন। এই সন্তানের সৌভাগ্যের ভবিষ্যদ্বাণী করে স্বর্গে অনেকগুলি শুভ লক্ষণ দেখা গিয়েছিল।

ঋগ্বেদে, অদিতি অন্যতম গুরুত্বপূর্ণ ব্যক্তিত্ব। মাতৃত্বপূর্ণ উপস্থিতি হিসাবে, অদিতিকে প্রায়শই অনুরোধ করা হয় যারা তাঁর শরণ নেন, তাদের রক্ষা করতে এবং (মন্ডল ১.১০6.; মন্ডল ৮.১৮.৬.) তাদেরকে ধন-সম্পদ, সুরক্ষা এবং প্রাচুর্য সরবরাহ করতে(মন্ডল ১০.১০০; ১.৯৪.১৫)।

সঠিক অনুচ্ছেদ শিরোনাম কোনটি?
titleA. বৈশিষ্ট্যাবলী
titleB. মাতৃত্ব
titleC. অন্যান্য
titleD. মন্দির
উত্তর: titleB
কথিত আছে, মহাসাংঘিক সম্প্রদায়ে বহুশ্রুতীগণ তাঁদের আনুশাসনিক ধর্মগ্রন্থে একটি বোধিসত্ত্ব পিটক যুক্ত করেছিলেন। পরমার্থ লিখেছেন যেম বহুশ্রুতীয়গণ হীনযান ও মহাযান উভয় সম্প্রদায়ের শিক্ষাই গ্রহণ করেছিলেন। খ্রিস্টীয় ৬ষ্ঠ শতাব্দীতে ভাববিবেক বিদ্যাধার পিটক ব্যবহারকারী সিদ্ধার্থিকদের কথা বলেছেন। তিনি বলেছেন, পূর্বশীল ও অপরশীল উভয় শাখাই বোধিসত্ত্ব পিটক ব্যবহার করতেন। তাঁরা মহাযান ধর্মগ্রন্থের একটি সংগ্রহ মহাসাংঘিক সম্প্রদায়ের অন্তর্ভুক্ত করেন। একই সময়ে অবলোকিতব্রত বলেছেন যে মহাসাংঘিকরা একটি ‘মহৎ আগম পিটক’ ব্যবহার করেন। এটি "প্রজ্ঞাপারমিতা" ও "দশভূমিক সূত্র"-এর মতো মহাযান সূত্রগুলির সঙ্গে যুক্ত।

সঠিক অনুচ্ছেদ শিরোনাম কোনটি?
titleA. তথাগতগর্ভ
titleB. প্রাকৃত ও অতিপ্রাকৃত
titleC. বোধিসত্ত্ব পিটক
titleD. প্রজ্ঞাপারমিতা
উত্তর: titleC
অন্যান্য গুটি গুলির বিপরীতে, সৈন্যরা যেদিকে অগ্রসর হয় সেদিকে একইভাবে ক্যাপচার করে না। এক ঘর ডান বা বাম দিকে (ডায়াগ্রাম দেখুন) এক ঘর তির্যক ক্যাপচার করতে পারে।

আর একটি অস্বাভাবিক নিয়ম হল "এন পাসেন্ট" ক্যাপচার। এটি তখন ঘটতে পারে যখন একটা সৈন্য তার প্রথম দুইঘর এগিয়ে যাওয়ার বিকল্প ব্যবহার করে, যখন সামনের ঘরটি শত্রুপক্ষের গুটি দ্বারা আক্রমণ হয়। ক্যাপচারিং ঘরটি পিছনে ফেলে সৈন্যটি এগিয়ে গেছে (চিত্র দেখুন)। ধরে নিই যে কালো সৈন্যটি সবেমাত্র সি৭ থেকে সি৫ এ চলে গেছে, সাদা সৈন্যটি সি৬ এ গিয়ে কালো সৈন্যটিকে ক্যাপচার করতে পারে। 

নতুন যুক্ত হওয়া প্রাথমিক চালে দুইঘর যাওয়ার বিকল্পের নিয়ম (হুপার ও হোয়েল্ড ১৯৯২:১২৪) এর ক্ষতিপূরণ দেওয়ার জন্য ১৫তম শতাব্দীতে "এন পাসেন্ট" যুক্ত হয়েছিল। "এন পেসেন্ট" না করে, একটা সৈন্য তার প্রাথমিক বর্গে নিরাপদে শত্রু সৈন্যকে বাইপাসও করতে পারে। 

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. বিচ্ছিন্ন সৈন্য
titleC. ক্যাপচারিং
titleD. ইউনিকোড
উত্তর: titleC
অনির্দিষ্টকালীন সামরিক শাসন আর নির্বাচনে বিলম্বের প্রতিবাদে ঐ বছরের নভেম্বরে আবারও তাহরির স্কয়ারসহ দেশব্যাপী রক্ষক্ষয়ী বিক্ষোভ এবং আন্দোলনকারী ও সরকারি বাহিনীর সদস্য সহ ৩৩ জন নিহত ও দুই সহস্রাধিক মানুষ আহত হলে তানতায়ুই মিশরের রাষ্ট্রনিয়ন্ত্রিত টেলিভিশনে উপস্থিত হয়ে দেশবাসীর উদ্দেশ্যে একটি ভাষণ দেন। তিনি দ্রুত নির্বাচন অনুষ্ঠানে সরকারের আন্তরিকতার ব্যাপারে জোর দেন এবং সবার প্রতি শান্ত থাকার অনুরোধ জানিয়ে ঘোষণা দেন- তার সরকার প্রয়োজনে প্রশাসনে সশস্ত্র বাহিনীর অংশগ্রহণের উপর গণভোট অনুষ্ঠানে রাজি আছে।

সঠিক অনুচ্ছেদ শিরোনাম কোনটি?
titleA. নভেম্বরের বিক্ষোভ ও জাতির উদ্দেশ্যে ভাষণ
titleB. ২০১১-২০১২ মিশরীয় বিপ্লব
titleC. বিতর্ক ও সমালোচনা
titleD. সামরিক জীবন
উত্তর: titleA
হাতের আঙুল খিলাল করার জন্য এক হাতের ভেজা আঙুলি অন্য হাতের আঙুলির ভেতরে প্রবেশ করাতে হবে। আঙুলের তালুর দিক এবং পিঠের দিক, উভয় পাশ দিয়েই খিলাল করতে হবে। হাদীসে আছে 'أَسْبِغِ الْوُضُوءَ، وَخَلِّلْ بَيْنَ الْأَصَابِعِ، وَبَالِغْ فِي الِاسْتِنْشَاقِ إِلَّا أَنْ تَكُونَ صَائِمًا -অর্থাৎ, উত্তমরূপে ওযূ কর, আঙ্গুলসমূহের মাঝে খিলাল কর এবং সিয়াম পালনকারী না হলে, নাকে ভালভাবে পানি পৌঁছাও।'

সঠিক অনুচ্ছেদ শিরোনাম কোনটি?
titleA. পায়ের আঙুল খিলাল করা
titleB. আঙুল দিয়ে দাঁড়ি খিলাল করা
titleC. হাতের আঙুল খিলাল করা
titleD. খিলাল সম্পর্কীয় হাদীস
উত্তর: titleC
রবীন্দ্র সংগীত নিয়ে তিনি গবেষণামূলক গ্রন্থ রচনা করেছেন। ছোটদের জন্য লিখেছেন কবিতা ও গল্প; লিখেছেন স্মৃতিকথা। তিনি কক্বাহলিল জিবরানের কবিতার অনুবাদ করেছেন। সুচিত্রা মিত্র আবৃত্তি করতে ভালবাসতেন। ছবি আঁকা ছিল তার আরেকটি নেশা। ছবির প্রদর্শনী পর্যন্ত তিনি করেছেন। কর্মযোগী সুচিত্রা মিত্র ১৯৪৬-এ কলকাতায রবীন্দ্র সংগীতের স্কুল "রবিতীর্থ" স্থাপন করেন। ভারতে এটি রবীন্দ্র সংগীত শিক্ষার অগ্রগণ্য বিদ্যাপীঠ হিসাবে পরিগণিত। স্কুলের নামটি অধ্যাপক কালিদাস নাগ কর্তৃক প্রদত্ব। রবিতীর্থের তিনি ছিলেন প্রধান শিক্ষিকা। রবিতীর্থের শিক্ষার্থীদের নিযে তিনি বহুদেশে নৃত্যনাট্য পরিবেশন করেছেন।

তাকেঁ নিযে কবিতা লিখেছেন বিষ্ণু দে এবং নীরেন্দ্রনাথ। তার আবক্ষ মূর্তি গড়েছেন শিল্পী রামকিংকর ১৯৫২ খ্রিষ্টাব্দে; প্রামাণ্য চলচ্চিত্র তৈরী করেছেন সুব্রত ঘোষ ও রাজা সেন। তিনি সংস্কৃতি এবং আভিজাত্যকে সমন্বিত করেছিলেন সংগীত চর্চার মাধ্যমে, নিজ জীবনাচরণে। ওস্তাদ আমজাদ আলী খান সুচিত্রা মিত্রকে বর্ণনা করেছেন রবীন্দ্রনাথের এক উজ্জ্বল প্রতীক হিসাবে। ১৯৯৫ সালে "আজকাল" পত্রিকার উদ্যোগে প্রকাশিত হয় তার আত্মকথা "মনে রেখো"।

বাংলার সাংস্কৃতিক অঙ্গনে দীর্ঘদিন ঘনিষ্ঠভাবে মিশেছিলেন তিনি। সমসাময়িক সাহিত্য-সাংস্কৃতিক ব্যক্তিত্বদের কাছে তিনি ছিলেন জনপ্রিয়ও সম্মানীয়। তাকে নিয়ে অনেকেই কবিতা রচনা করেছেন। কবি নীরেন্দ্রনাথ চক্রবর্তী লিখেছেন: 
সঠিক অনুচ্ছেদ শিরোনাম কোনটি?
titleA. জীবনী
titleB. বিবিধ
titleC. মৃত্যু
titleD. শিল্পী জীবন
উত্তর: titleB
শেহলা ২০১৪ সালে যৌন হয়রানির বিরুদ্ধে লিঙ্গ সংবেদন কমিটিতে ছাত্র নির্বাচনের জন্য ব্যর্থতার সাথে নির্বাচনে প্রতিদ্বন্দ্বিতা করেছিল 

২০১৫ সালের সেপ্টেম্বরে, তিনি বাম-সমর্থিত অল ইন্ডিয়া স্টুডেন্টস অ্যাসোসিয়েশনের মনোনীত প্রার্থী হিসাবে জেএনইউ ছাত্র ইউনিয়নের সহ-উপস্থিতির জন্য নির্বাচনে প্রতিদ্বন্দ্বিতা করেছিলেন এবং এবিভিপি -র প্রার্থী ভ্যালেন্টিনা ব্রহ্মাকে ২০০ টিরও বেশি ভোটে পরাজিত করেছিলেন। তিনি প্রথম কাশ্মীরি মহিলা যিনি জেএনইউতে ছাত্র ইউনিয়ন নির্বাচনে জয়ী হয়েছিলেন এবং সেই বছরের সর্বোচ্চ ভোট প্রাপ্ত প্রার্থী ছিলেন। তিনি বলেছিলেন যে জেএনইউতে তার রাজনৈতিক চেতনার উচ্চারণ করার যথেষ্ট জায়গা রয়েছে। তবে তার চ্যালেঞ্জটি ছিল "একটি অরাজনৈতিক পটভূমি থেকে কাশ্মীরের মহিলার পক্ষে ভোটারদের বোঝানো।" 

নির্বাচিত হওয়ার পরপরই শোরা কাশ্মীর বিশ্ববিদ্যালয়ে ছাত্র রাজনীতিতে নিষেধাজ্ঞার নিন্দা জানিয়েছিল। তিনি বলেছিলেন যে, যদি ধারণাগুলি দমন করা হয় তবে তারা "অনাকাঙ্ক্ষিত উপায়ে" পুনরুত্থিত হবে। ২০১৫ সালের অক্টোবরে, তিনি 'জাতীয় যোগ্যতা পরীক্ষায় উত্তীর্ণ' ব্যতীত এমফিল ও পিএইচডি শিক্ষার্থীদের জন্য শিক্ষার্থী বৃত্তি হ্রাসের বিশ্ববিদ্যালয় মঞ্জুরি কমিশনের (ইউজিসি) সিদ্ধান্তের বিরুদ্ধে প্রতিবাদের নেতৃত্ব দেন। "ইউজিসি দখল করুন" ব্যানারে জেএনইউর শিক্ষার্থীরা দিল্লি বিশ্ববিদ্যালয়, জামিয়া মিলিয়া ইসলামিয়া এবং আম্বেদকর বিশ্ববিদ্যালয় দিল্লির এক মাসেরও বেশি সময় ধরে বিক্ষোভে অংশ নিয়েছিল। কথিত আছে যে তিনি আইআইএসএ এবং জেএনএসইউর মধ্যে বিভেদগুলি কৌতুক করেছেন এবং "আন্দোলনের মুখোমুখি" হয়েছেন। 

২০১৬ সালের ফেব্রুয়ারিতে, জেএনইউ ছাত্র ইউনিয়নের সভাপতি কানহাইয়া কুমার ভারতবিরোধী স্লোগান দেওয়ার জন্য রাষ্ট্রদ্রোহের অভিযোগে গ্রেপ্তার হয়েছিল । সাধারণ সম্পাদক রমা নাগা ও প্রাক্তন রাষ্ট্রপতি আশুতোষ কুমার সহ আরও বেশ কয়েকজন ছাত্র নেতার বিরুদ্ধে রাষ্ট্রদ্রোহের অভিযোগ আনা হয়েছিল। শেহলা রশিদ অন্তর্বর্তীকালীন এই ইউনিয়ন পরিচালনা করেছিলেন কারণ তিনি একমাত্র অফিসার ছিলেন যে অভিযোগের মুখোমুখি হননি। তার নেতৃত্বে ১৪ ই ফেব্রুয়ারি জেএনইউ ক্যাম্পাসে প্রতিবাদ মিছিলে ৪ হাজারেরও বেশি লোক তার সাথে যোগ দিয়েছিল। ১৮ ফেব্রুয়ারি ২০১৬, শেহলা রশিদের ডাকে দিল্লির রাস্তাগুলি দিয়ে প্রায় ১০ হাজার মানুষ জেএনইউর প্রতিরক্ষা মিছিলে যোগ দিয়েছিল। ২ মার্চ রাষ্ট্রদ্রোহ আইন বাতিলের দাবিতে সংসদে প্রতিবাদ মিছিলের নেতৃত্ব দেন তিনি। বিক্ষোভকারীরা শিক্ষাপ্রতিষ্ঠানে বর্ণভিত্তিক বৈষম্য বন্ধ করার জন্য 'রোহিথ আইন' কার্যকর করারও আহ্বান জানিয়েছিল। এই প্রতিবাদে দিল্লির বিভিন্ন বিশ্ববিদ্যালয় থেকে শিক্ষার্থী এবং শিক্ষকরা পাশাপাশি রোহিথ ভেমুলা ও উমর খালিদের পরিবারও অংশ নিয়েছিলেন । 

সঠিক অনুচ্ছেদ শিরোনাম কোনটি?
titleA. দিল্লি
titleB. বিতর্ক
titleC. প্রাথমিক জীবন এবং শিক্ষা
titleD. রাজনৈতিক দল
উত্তর: titleA
কুয়ান্তানের অর্থনীতি প্রধানত পর্যটন নির্ভর। স্থানীয়ভাবে কুয়ান্তান হ্যান্ডিক্রাফট, বটিক, কেরোপক (ভাজা মাছের ক্রাকার্স) এবং লবণাক্ত মাছের জন্য বিখ্যাত। কুয়ান্তান পেহাং প্রদেশের প্রশাসনিক ও বাণিজ্যিক রাজধানী হিসাবে সেবা প্রদান করে। ব্যবসা ও বাণিজ্য শহরাঞ্চলের গুরুত্বপূর্ণ অর্থনৈতিক কর্মকাণ্ড। কাঠ শিল্প, আইসক্রিম এবং মাছ ধরা স্থানীয় অর্থনীতির মূল চালিকাশক্তি।

সঠিক অনুচ্ছেদ শিরোনাম কোনটি?
titleA. আকাশপথ
titleB. অর্থনীতি
titleC. ইতিহাস
titleD. সমুদ্রপথ
উত্তর: titleB
খানোলকরের প্রথম উপন্যাস ""রাত্র কলি ঘাঘর কলি "" ১৯৬২ সালে প্রকাশিত হয়। কিন্তু ""কন্দুরা" " নামক একটি উপন্যস তাঁকে মারাঠি সাহিত্যের সামনের সারির ঔপন্যাসিকদের সারণিতে দাঁড় করায়। আরো দুটি সেরা শিল্পকর্ম হলো ""ত্রিশঙ্কু ""(১৯৬৮) ও ""গনুরায়া আনি চানি"" (১৯৭০)। খানোলকরের গল্প জটিলতা, বিতর্কের অবকাশবিহীন ঐশ্বরিক শক্তি, ঈশ্বর ও শয়তানের দ্বন্দ্ব, ধর্মীয় বিশ্বাস, কামনা, প্রকৃতির ভয়ানক রূপ এবং মান জাতির বিদ্বেষপূর্ণ ধারণা ব‍্যাক্ত করে। চলচ্চিত্রে খানোলকরের উপন্যাস উঠে এসেছে তেলুগু ভাষায় '"অনুগ্রহম" '("কন্দুরা" অবলম্বনে) এবং "'কন্দুরা" 'হিন্দি ও মারাঠিতে অমরেশ পুরি, চানি, অনন্ত নাগ অভিনীত ; শ্যাম বেনেগাল, ভি সান্তারম , রঞ্জনা নিবেদিত। ""গণরায়" "নামক একটি টেলিফিল্মও তাঁর উপন্যাস অবলম্বনে সত্যদেব দ্যুবে নির্মাণ করেছেন; যাতে অভিনয় করেছেন চেতন দাতার।

সঠিক অনুচ্ছেদ শিরোনাম কোনটি?
titleA. মুম্বাই এ প্রারম্ভিক জীবন
titleB. উপন্যাস
titleC. নাটক
titleD. প্রাথমিক জীবন
উত্তর: titleB
কারি কাপ রাগবিতে শার্কস দলে খেলেছেন। কালো ও সাদা পোশাক ৩৫বার রাগবি খেলায় অংশ নিলেও তখন খেলাগুলো ফেব্রুয়ারি মাসে অনুষ্ঠিত হতো ও শীতকালীন ক্রীড়া হিসেবে বিবেচিত হতো। তিনি মধ্যমাঠে খেলতেন ও নাটাল রাগবি দলের অন্যতম সেরা খেলোয়াড় ছিলেন। ১৯৯৫ সালে রাট শার্কস রাগবি দলের সদস্যরূপে কারি কাপ জয় করেন। এছাড়াও কারি কাপে নাটাল ডলফিন্সের পক্ষে ক্রিকেট খেলেন। ১৯৯৭ সাল শেষে ক্রিকেট খেলাকে প্রাধান্য দেন ও রাগবি পোষাক ত্যাগ করেন।

২০০৪ সালে ক্রিকেট খেলা থেকে অবসর গ্রহণ করেন তিনি। ঐ বছরে দক্ষিণ আফ্রিকা এ দলের নেতৃত্বে থেকে জিম্বাবুয়ে সফরে যেতে অস্বীকৃতিজ্ঞাপন করেন। এরপর আর তাকে কোন প্রতিনিধিত্বমূলক খেলায় নেয়া হয়নি। এছাড়াও, ধারাভাষ্যকারের ভূমিকায় অবতীর্ণ হয়েছেন তিনি। পেশায় তিনি আইনজীবী। খেলোয়াড়ী জীবন শেষে দুবাইভিত্তিক আন্তর্জাতিক ক্রিকেট কাউন্সিলের (আইসিসি) সাথে সম্পৃক্ত হন। ২০০৭ সাল থেকে পরবর্তী ৩ বছর সেখানে কাজ করেন। ডেভ রিচার্ডসনের সুপারিশক্রমে তিনি এ চাকুরী পান। বর্তমানে তিনি স্ট্যান্ডার্ড ব্যাংকের আন্তর্জাতিক প্রধানের দায়িত্বে রয়েছেন। এরপর দক্ষিণ আফ্রিকান জাতীয় দলে নির্বাচক হিসেবে মনোনীত হন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. অবসর
titleD. ব্যক্তিগত জীবন
উত্তর: titleC
ভিউয়িলিং এয়ারলাইন্স এর বিমানগুলো নিন্মের গন্তব্যস্থলগুলোতে চলাচল করে থাকে-

আলজেরিয়া, কেপ ভার্ডা, গাম্বিয়া, ঘানা, মরক্কো, সেনেগাল, তিউনিশিয়া, আর্মেনিয়া, ইসরাঈল, লেবানন, অস্ট্রিয়া, বেলারুস, বেলজিয়াম, বুলগেরিয়া, ক্রোয়েশিয়া, সাইপ্রাস, চেক রিপাবলিক, ডেনমার্ক, এস্তোনিয়া, ফিনল্যান্ড, ফ্রান্স, জার্মানি, গ্রীস, হাঙ্গেরী, আয়ারল্যান্ড, আইসল্যান্ড, ইটালী, লাটভিয়া, লিউথিনিয়া, লুক্সেমবার্গ, মাল্টা, নেদারল্যান্ড, নরওয়ে, পোল্যান্ড, পর্তুগাল, রোমানিয়া, রাশিয়া, সার্বিয়া, স্পেন, সুইডেন, সুইজারল্যান্ড, ইউক্রেন এবং যুক্তরাজ্য ।

সঠিক অনুচ্ছেদ শিরোনাম কোনটি?
titleA. সার্ভিসসমূহ
titleB. ভ্রমণাবস্থায় বিনোদন
titleC. গন্তব্যস্থলসমূহ
titleD. পার্টনারশীপ এবং কোড শেয়ার চুক্তি
উত্তর: titleC
১৯৮০-এর দশকের শেষদিকে ভারত আরো সক্রিয়ভাবে শ্রীলঙ্কায় জড়িত হয়ে পড়ে এবং ১৯৮৭ সালের ৫ জুন ভারতীয় বিমানবাহিনী শ্রীলঙ্কান সৈন্যদের দ্বারা অবরুদ্ধ জাফনায় খাদ্যসামগ্রী সরবরাহ করে। যখন শ্রীলঙ্কান সরকারের দাবি অনুসারে তারা এলটিটিইকে পরাজিত করার দ্বারপ্রান্তে ছিল, তখন ভারত বিদ্রোহীদের প্রত্যক্ষ সমর্থন জানিয়ে এলটিটিই-নিয়ন্ত্রিত অঞ্চলে প্যারাশুটের মাধ্যমে ২৫ টন খাদ্য ও ওষুধপত্র সরবরাহ করে। শ্রীলঙ্কান সরকারের মতে, ভারত এসময় তামিল বিদ্রোহীদের কেবল খাদ্য ও ওষুধপত্রই নয়, বরং অস্ত্রশস্ত্রও সরবরাহ করে। এরপর ভারত ও শ্রীলঙ্কার মধ্যে আলোচনা হয় এবং ১৯৮৭ সালের ২৯ জুলাই ভারতীয় প্রধানমন্ত্রী রাজীব গান্ধী এবং শ্রীলঙ্কান রাষ্ট্রপতি জুলিয়াস রিচার্ড জয়াবর্ধনে ভারত–শ্রীলঙ্কা শান্তি চুক্তিতে স্বাক্ষর করেন। এই চুক্তি অনুসারে শ্রীলঙ্কান সরকার শ্রীলঙ্কার প্রদেশগুলোর ক্ষমতা বৃদ্ধি, গণভোটের মাধ্যমে দেশটির উত্তরাঞ্চলীয় ও পূর্বাঞ্চলীয় প্রদেশগুলোকে সংযুক্ত করে একটি একক প্রদেশে রূপান্তর এবং তামিল ভাষাকে রাষ্ট্রীয় ভাষার মর্যাদা প্রদান প্রভৃতিসহ শ্রীলঙ্কান বিদ্রোহীদের বেশ কয়েকটি দাবি মেনে নেয়। বিনিময়ে ভারত উত্তর ও পূর্ব শ্রীলঙ্কায় শৃঙ্খলা প্রতিষ্ঠার উদ্দেশ্যে ভারতীয় সৈন্য মোতায়েন এবং তামিল বিদ্রোহীদের সহায়তাদান বন্ধ করতে রাজি হয়। এলটিটিই-সহ অন্যান্য তামিল বিদ্রোহী দলগুলো প্রথমে অনিচ্ছুক হলেও পরে ভারতীয় শান্তিরক্ষীদের কাছে অস্ত্রসমর্পণ করতে রাজি হয় এবং ভারতীয় শান্তিরক্ষীরা প্রাথমিকভাবে একটি যুদ্ধবিরতি ও সশস্ত্র দলগুলোর আংশিক নিরস্ত্রীকরণ তত্ত্বাবধান করে।

তিনি সর্বশেষ বুলেট দিয়ে ভারতীয়দের প্রতিহত করবেন – জয়াবর্ধনের এমন ঘোষণা করার পরপরই ভারত–শ্রীলঙ্কা শান্তি চুক্তি স্বাক্ষরের ঘটনায় দক্ষিণ শ্রীলঙ্কায় অশান্তির সৃষ্টি হয়। শ্রীলঙ্কার উত্তরে ভারতীয় শান্তিরক্ষী মোতায়েনের ফলে শ্রীলঙ্কান সরকার অশান্তি দমনের জন্য ভারতীয় বিমানে করে শ্রীলঙ্কার দক্ষিণে সৈন্য প্রেরণে সক্ষম হয়। এর ফলে দক্ষিণ শ্রীলঙ্কায় জনতা বিমুক্তি পেরামুনা একটি বিদ্রোহ আরম্ভ করে। পরবর্তী দুই বছরে কঠোরভাবে এই বিদ্রোহ দমন করা হয়।

সঠিক অনুচ্ছেদ শিরোনাম কোনটি?
titleA. অপারেশন পুমালাই
titleB. রাজীব গান্ধীর হত্যাকাণ্ড
titleC. পটভূমি
titleD. ভারতীয় হস্তক্ষেপের অবসান
উত্তর: titleA
তার কর্মজীবন শুরু হয় পারিবারিক ব্যবসায়ী প্রতিষ্ঠানে কাজ করার মধ্য দিয়ে। তিনি জেমকন্ন গ্রুপের ভাইস প্রেসিডেন্ট হিসেবে বর্তমানে দায়িত্ব পালন করছেন। প্রতিষ্ঠানটি তার বাবা প্রতিষ্ঠা করেছিলেন। ১৯৮২ সালে চালু হয় জেমিনি সি ফুড, ১৯৮৬ সালে ইঞ্জিনিয়ারিং পোল ফ্যাক্টরি, ২০০২ সালে মিনাবাজার, ২০০৩ সালে জেম জুট, সম্প্রতি আবাসন ব্যবসা জেমকন সিটি চালু হয়। এছাড়াও জেমকন গ্রুপের রয়েছে ইউনিভার্সিটি অব লিবারেল আর্টন বাংলাদেশ নামে একটি বিশ্ববিদ্যালয় ও ঢাকা ট্রিবিউন পত্রিকা।

সঠিক অনুচ্ছেদ শিরোনাম কোনটি?
titleA. খেলাধুলা
titleB. রাজনীতি
titleC. কর্মজীবন
titleD. প্রাথমিক জীবন
উত্তর: titleC
ক্রিকেটে ফিল্ডিংয়ের জন্য বেশ কিছুসংখ্যক দক্ষতার প্রয়োজন।

কাছাকছি এলাকায় ক্যাচ ধরার জন্য খুব দ্রুততার সাথে উচ্চমানে ক্ষমতাশৈলীর প্রয়োজন পড়ে। ক্যাচগ্রহীতার জন্য গভীর মনোযোগিতার প্রয়োজন রয়েছে। পুরো খেলায় তিনি হয়তোবা একটিমাত্র ক্যাচ নেয়ার ক্ষেত্রে দক্ষতা দেখাতে পারেন, কিন্তু তার এ ক্যাচ নেয়ায় সফলতা খেলায় উল্লেখযোগ্য প্রভাব ফেলতে পারে।

ইনফিল্ডার ফিল্ডিং ব্যবস্থা ব্যাটসম্যান থেকে ২০ থেকে ৪০ গজ দূরে হয়ে থাকে। এ সময়ে বলকে বেশ জোড়ালোভাবে আঘাত করা হয় ও চমৎকার অ্যাথলেটময় ক্রীড়াশৈলী প্রদর্শসহ সাহস নিয়ে তাদের পাশ দিয়ে চলে যাওয়া বলকে থামানোর প্রয়োজন পড়ে। ইনফিল্ডে ক্যাচের এলাকা বেশ সহজ, ধীরগতিতে নড়াচড়া করে সুযোগ গ্রহণ করার মাধ্যমে তা ডলি নামে পরিচিত। জোড়ালোভাবে মারা বলগুলোর জন্য দর্শনীয় ডাইভিং ক্যাচ নেয়ার সক্ষমতা দেখাতে হয়। অবশেষে, ইনফিল্ডাররা ক্রিকেট খেলায় রান আউটের ক্ষেত্রে প্রধান নিয়ামক শক্তি এবং তাদের বল দ্রুত ধরার সক্ষমতা, একে সোজা ও জোড়ালোভাবে স্ট্যাম্প বরাবর সরাসরি নিক্ষেপ করা অত্যন্ত গুরুত্বপূর্ণ ভূমিকারূপে বিবেচিত।

আউটফিল্ডাররা ব্যাট থেকে অনেক দূরে অবস্থান করেন। সচরাচর তারা সীমানার ডান প্রান্তে থাকেন। তাদের প্রধান কাজই হচ্ছে বলকে বাউন্ডারি এলাকার উপর দিয়ে বলকে আটকানো এবং চার বা ছয় রান নেয়া থেকে দলকে রক্ষা করা। তাদের পায়ের চমৎকার গতিময়তার প্রয়োজন রয়েছে যাতে মাঠে দ্রুতগতিতে বিচরণ করতে পারেন এবং শক্তিশালী বাহুর সাহায্য নিয়ে ৫০-৮০ গজ দূর থেকে বল নিক্ষেপ করতে পারেন। এছাড়াও আউটফিল্ডাররা প্রায়শঃই ইনফিল্ড এলাকা অতিক্রম করে জোড়ালোভাবে মারা উঁচু বলকে ক্যাচে পরিণত করেন।

সঠিক অনুচ্ছেদ শিরোনাম কোনটি?
titleA. ফিল্ডিংয়ে বিশেষত্ব
titleB. ফিল্ডিংয়ে দক্ষতা
titleC. মাঠে অবস্থানের কৌশল
titleD. মাঠে অবস্থানে বিধি-নিষেধ
উত্তর: titleB
২০০৬ সালের রাজ্য বিধানসভা নির্বাচনে, সিপিআই (এম) এর রাহুল ঘোষ বারুইপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অরুপ ভদ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৮ সালের উপনির্বাচনে, সিপিআইএমের ডা. সুজন চক্রবর্তী তৃণমূল কংগ্রেসের অরুপ ভদ্রকে পরাজিত করেন। তৃণমূল কংগ্রেসের অরুপ ভদ্র ২০০১ সালে সিপিআই (এম) এর ডা. সুজন চক্রবর্তীকে ৫টি ভোটে পরাজিত করেন। ১৯৯৬ সালে কংগ্রেসের শোভনদেব চট্টোপাধ্যায় সিপিআইএময়ের ডা. সুজন চক্রবর্তীকে পরাজিত এবং ১৯৯১ সালে সিপিআই (এম) এর হেমেন মজুমদারকে পরাজিত করেন। সিপিআই (এম) এর হেমেন মজুমদার ১৯৮৭ সালে কংগ্রেসের অরূপ ভদ্রকে পরাজিত করেন, ১৯৮২ সালে কংগ্রেসের জলিল এবং ১৯৭৭ সালে কংগ্রেসের রাম কান্ত মন্ডলকে পরাজিত করেন।
সঠিক অনুচ্ছেদ শিরোনাম কোনটি?
titleA. ১৯৫১-১৯৭২ বারুইপুর
titleB. নির্বাচনী ফলাফল
titleC. ২০১১
titleD. ১৯৭৭-২০০৬ বারুইপুর
উত্তর: titleD
সংগীতশিল্পী "পাউস" হিসাবে গুপ্তের প্রথম সংগীত অ্যালবামটি মুম্বাই-ভিত্তিক সংস্থা সাগরিকা মিউজিক চালু করেছিল । এই অ্যালবামের জন্য ২০০২ সালে আলফা গৌরব পুরস্করে তাকে সেরা সুরকার হিসাবে ভূষিত করা হয়েছিল। গায়ক বৈশালী সামন্তের সাথে তাঁর পরবর্তী ইন্দি-পপ অ্যালবাম "আইকা দজিবা" (২০০৩)ও সাগরিকা প্রকাশ করেছিলেন। অ্যালবামটি গুপ্তে এবং সামান্ট উভয়কেই নতুন খ্যাতি এনেছিল। আইকা দজিবা শিরোনামের গানের ভিডিওটিতে মিলিন্দ গুণজি এবং শিতা অরুণ বৈশিষ্ট্যযুক্ত। বিভিন্ন রিমিক্স গান, ফিল্ম এবং লাইভ শোয়ের জন্য গান করার পরে, "আইকা দজিবা" ছিলেন "সামান্তের" প্রথম অ্যালবাম। 

টিভিএস সারেগামার জাতীয় স্তরের প্রতিযোগিতা জিতলে অবধূতের গাওয়া কেরিয়ার শুরু হয়েছিল। সেই থেকে তিনি হিন্দি এবং মারাঠি গানে কণ্ঠ দিয়েছেন। অবধূত বেশ কয়েকটি রিমিক্স অ্যালবাম সাজিয়েছে।

তার পরবর্তী অ্যালবাম ২০০৩ সালে এসেছিল মেরি "মধুবালা" যা জনপ্রিয় এবং হিট ছিল। এটিতে বাই বাই মনমোরচা কাসা পিসারা ফুলালা এবং এ পোরি জারা হালু হালু চল এর মতো গান অন্তর্ভুক্ত ছিল। দিল জয় মারাঠা অ্যালবামের জয় জয় মহারাষ্ট্র মাজা এবং ধিপদী ধিপাং তার আরও কয়েকটি জনপ্রিয় গান।

তিনি চলচ্চিত্র থেকে গান জেব্রা ফ্যান এর মারাঠি সংস্করণ গেয়েছিলেন ।

সঠিক অনুচ্ছেদ শিরোনাম কোনটি?
titleA. "মারাঠি সংগীত সম্মেলন"
titleB. মনোনয়ন
titleC. তথ্যসূত্র
titleD. সঙ্গীত
উত্তর: titleD
২০০৯ সালে বউবাজার বিধানসভা কেন্দ্রের তদনীন্তন বিধায়ক সুদীপ বন্দ্যোপাধ্যায় কলকাতা উত্তর লোকসভা কেন্দ্র থেকে সাংসদ নির্বাচিত হওয়ার পর বিধায়ক পদ থেকে ইস্তফা দেন। এরপর ১৮ অগস্ট এই বিধানসভা কেন্দ্রে উপনির্বাচন আয়োজিত হয়।

এই নির্বাচনে সর্বভারতীয় তৃণমূল কংগ্রেস প্রার্থী স্বর্ণকমল সাহা ভারতের কমিউনিস্ট পার্টি (মার্ক্সবাদী)-সমর্থিত নির্দল প্রার্থী মিনতি গোমেজকে পরাজিত করেন।

সঠিক অনুচ্ছেদ শিরোনাম কোনটি?
titleA. ২০০৯-এর উপনির্বাচন
titleB. ১৯৮২
titleC. ১৯৯৮-এর উপনির্বাচন
titleD. ফলাফল
উত্তর: titleA